APIE ROKIŠKIO RAJONO SAVIVALDYBĖS 2023 M. KAIMO PROGRAMĄ (KP)

**Primename, kad 2023 m. bus tęsiama KP priemonė kompensuojant ūkininkų ar žemės ūkio paskirties žemės savininkų išlaidas, patirtas šalinant melioracijos gedimus.**

Norėdamas vykdyti melioracijos įrenginių gedimų remontą ūkininkas ar žemės savininkas:

1. Pirmiausiakreipiasi į Žemės ūkio skyriaus melioracijos specialistą (Tel. Nr. (8 458) 51 686, (8 610) 09 586, el. paštu v.sirvydis@rokiskis.lt.) konsultacijos ir techninių dokumentų bei pateikia prašymą dalyvauti programoje;
2. atlikus melioracijos gedimų tyrinėjimo darbus, taip pat prieš vykdant gedimų šalinimo darbus, asmuo telefonu informuoja Žemės ūkio skyriaus melioracijos specialistą;
3. gedimus pašalinus, rangovas, ūkininkas ir du Žemės ūkio skyriaus melioracijos specialistai pasirašo darbų priėmimo-perdavimo aktą, kuriame įtraukiama nuostata, kad melioracijos gedimo remonto darbų garantinis laikotarpis yra 5 metai;
4. asmuo KP komisijai pateikia dokumentus (nuotraukas), pagrindžiančius melioracijos gedimo faktą ir remonto vykdymo darbus, darbų perdavimo-priėmimo aktą, išlaidas pagrindžiančius ir išlaidas  patvirtinančius dokumentus, galiojančią žemės deklaraciją (pagrindiniai duomenys apie žemės plotą) ar žemės nuosavybės dokumentus, prašymą kompensuoti patirtas išlaidas.
5. KP komisija ne vėliau kaip per vieną mėnesį išnagrinėja pateiktus dokumentus ir priima sprendimą. Gali būti kompensuojama iki 500 eurų.

**Ūkininkų ir žemės ūkio įmonių žvyro (0/32 frakcijos), panaudoto savivaldybės vietinės reikšmės viešųjų kelių (toliau** – **vietinės reikšmės kelių) remontui, pirkimo išlaidų kompensavimas:**

1. Pareiškėjai, pageidaujantys einamaisiais metais dalyvauti šioje priemonėje, raštu pateikia prašymus Žemės ūkio skyriui arba apie tai informuoja el. paštu: z.juodeliene@rokiskis.lt;

2. po to ūkininkas ar žemės ūkio įmonė kreipiasi į vietos seniūną ir susiderina dėl galimybių, laiko bei sąlygų žvyro paskleidimui ant vietinės reikšmės kelio;

3. prieš vykdydamas darbus (ne vėliau kaip prieš 1 dieną), ūkininkas / žemės ūkio įmonė informuoja seniūną ar seniūno įgaliotą asmenį;

4. žvyrą paskleidus ant kelio, tarp ūkininko / žemės ūkio įmonės ir seniūnijos pasirašomas darbų perdavimo-priėmimo aktas, kuriame nurodoma: data, kelio inv. Nr., išpilto žvyro kiekis kub. m, žvyro frakcija;

5. aukščiau išvardintus darbus atlikus, KP komisijai pateikiama: darbus atlikusio ūkininko / žemės ūkio įmonės prašymas kompensuoti žvyro pirkimo išlaidas, darbų perdavimo-priėmimo aktas, žvyro pirkimo ir apmokėjimo už jį dokumentai, dokumentas, patvirtinantis išpilto žvyro frakciją;

6. vienam pareiškėjui kompensuojama ne daugiau 500 eurų: kai pirkto žvyro kaina yra iki 8 Eur/kub. m,  atsižvelgiama į faktines išlaidas, pareiškėjui pirkus žvyrą brangiau-kompensuojama pagal pirkto žvyro kiekį, taikant  1 kub. m  žvyro kompensuotiną  8 Eur/kub. m įkainį.

Su KP nuostatais išsamiau galite susipažinti Rokiškio rajono savivaldybės interneto svetainėje: <https://rokiskis.lt/administracine-informacija/veikla/veiklos-sritys/zemes-ukio-skyrius/>.

2023-02-02 KP komisijos posėdyje patvirtinus 2023 m. KP sąmatą, žvyro pirkimo kompensavimui skirta 26 000 Eur., kas sudaro galimybę pasinaudoti parama 52 pareiškėjams.

KP komisijos sprendimu **nuo 2023-03-20 iki 2023-05-01 skelbiame pareiškėjų prašymų žvyro pirkimui kompensuoti rinkimą**, vienai seniūnijai skirdami 6 pareiškėjų limitą, išskyrus Kazliškio ir Kriaunų seniūnijas, joms skiriama po 5 prašymus.